OpenLLM-France/wikimedia huggingface dataset:
# Eneritz Vadillo

Eneritz Vadillo Crespo (Gorliz, Bizkaia, 2004ko azaroaren 1a) emakumezkoen Laboral Kutxa-Fundación Euskadi talde profesionaleko euskal txirrindularia da.

## Ibilbidea

2022. urtean Espainiako gazte mailako txapelduna izan zen erlojupeko proban eta 2023rako Laboral Kutxa taldeak fitxatu zuen. 2023an nagusien errepideko lasterketan zazpigrren postua lortu zuen baina 23 urtez azpiko Espainiako txapelduna izan zen. 2023an Euskal Herriko Itzulian hartu zuen parte.

## Taldeak

| Taldea | Herrialdea | Urteak |
| Laboral Kutxa-Fundación Euskadi | EH | 2023- |

## Erreferentziak

* ↑ Telleria, Beñat Mujika. (2023-08-13). ««Eman baino gehiago, jaso egin behar dut; ikastea dagokit»» Berria (Noiz kontsultatua: 2023-08-13).
* ↑ (Gaztelaniaz) Eneritz Vadillo e Idoia Eraso (Laboral Kutxa), oro y plata sub-23 en el Campeonato de España - El Pelotón. 2023-06-26 (Noiz kontsultatua: 2023-08-13).
* ↑ «2023ko Emakumeen Itzuliko parte-hartzaileen eta dortsalen behin-betiko zerrenda» EITB 2023-05-11 (Noiz kontsultatua: 2023-08-13).

## Kanpo estekak

* Datuak: Q116760727
# Eneritz Azpitarte

Eneritz Azpitarte Aranzabal (Zaldibar, Bizkaia, 1985eko uztailaren 8a) kimikaria eta politikaria da.
Zaldibarko alkate bilakatu zen, 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.

## Biografia
### Lan ibilbidea

Eneritz Azpitarte Analisi eta Kontroleko eta Ingurugiro kimikan goimailako teknikaria da. Azken urteetan laborategi teknikari lanean ibilia enpresa pribatuan. Astarloa Kulturgintzako administrari lanetan ere aritu da.

### Politikari

2015-2019 legegintzaldian Zaldibarko Udalean EH Bilduko zinegotzia izan zen eta 2018ko urtarriletik 2019ko hauteskundeetara Zaldibarko alkate jardun zuen.
2022ko Urriaren 15etik 28ra bitartean egindako prozesu parte-hartzailean, Eneritz Azpitarte izan zen Zaldibarko EH Bilduren alkategai izateko hautagai bakarra. Hautatua izateko beharrezkoak diren abalak aurkeztu zituen eta, Barneko Hauteskunde Prozesuaren Jarraipen Batzordeak baldintza eta berme guztiak betetzen zirela egiaztatu ostean Eneritz Azpitarte izan zen Zaldibarko EH Bilduren alkategaia 2019ko udal-hauteskundeetan.
Azpitartek “ilusioz” hartu zuen zetozen udal hauteskundeetara begira EH Bilduren hautagaitzaren lidergoa. Alkategaiak gaineratu zuen “zinegotzi eta alkate bezala esperientzia zuela eta lanean jarraitzeko gogoa eta motibazioa. Proiektu garrantzitsuak garatzeko asmoa aurreratu zuen, Kultur Etxearen proiektua bereiziki.
2023ko ekainaren 17an Zaldibarko udal eraketan botere aldaketa egon zen. Azken legegintzaldian alkate izandako Jose Luis Maiztegik (EAJ) aginte makila trukatu zion Eneritz Azpitarteri (EH Bildu). Azpitarte lehenago ere kargu horretan izandakoa da, 2015etik -2019era arteko legealdian.
Bere hitz hartzean Zaldibarko auzoak izan ditu berbagai. Eitzagakoak batez ere, 2020ko otsailean hango zabortegian izandako lur-jausia gogoan hartuta. Herriko plazara jaistean herritar talde batek txaloka hartu zituen Azpitarte eta udal gobernu talde berria.

## Erreferentziak

* ↑ «[ZALDIBAR: EH Bilduko Eneritz Azpitartek Zaldibarko alkatetza berreskuratu du - Zaldibar»] Anboto.org (Noiz kontsultatua: 2023-06-18).
* ↑ «Eneritz Azpitarte da Zaldibarko alkate berria - Zaldibar - Anboto.org» Anboto.org (Noiz kontsultatua: 2023-06-18).
* 1 2 «Eneritz Azpitarte izango da Zaldibarko EH Bilduren alkategaia 2019ko udal-hauteskundeetan» MugaKultura 2018-11-21 (Noiz kontsultatua: 2023-06-18).
* ↑ «[ARGAZKI GALERIA: EH Bilduko Eneritz Azpitartek Zaldibarko alkatetza berreskuratu du - Zaldibar»] Anboto.org (Noiz kontsultatua: 2023-06-18).

## Kanpo estekak

* Elkarrizketa: Kultur etxea Sanjuangoan egotea pauso garrantzitsu bat izango da Alde Zaharra berpizteko Berria, 2024-01-12
* Datuak: Q119701081
# Eneritz Gorrotxategi

Eneritz Gorrotxategi (Gabiria, Gipuzkoa, 1985) kazetaria, ama, euskaltzalea, dantzazalea eta euskal kultura mugimenduzalea da.

## Biografia
### Kazetari ibilbidea

Bekadun hasi zen Euskadi Irratian, 2006. urtean, Aperitifa saioan. Gerora, atal desberdinak ezagutzen joan da bertan. Informatiboetan ere jardun du. Dena den, beste toki batzuetan ere ibili da lanean; Euskal Herriko Trikitixa Elkartean eta Goierriko Hitza-n. Kazetaritza oso gustuko du, jende eta gauza berriak ezagutzeko aukera ematen baitu.
Euskadi Irratiko ‘Hitza jolas’ bertsolaritza saioaren gidaritza hartu zuen 2021ean. Nikolas Aldaik, lehenengo, eta Xabier Sukiak, ondoren, egindako lanari jarraipena eman nahi zion, ukitu berridun saioan. Gustura eta ilusio handiarekin hartu zuen programaren parte izatea.
   «Nire asmoa da entzule denentzako moduko saioa egitea, bertsozale amorratuentzat eta ez direnentzat» «Irratiak ere birpentsatu behar du bere etorkizuna, informazioa kontsumitzeko modua aldatu delako»
Bertsozalea da, baina ez da bertsoa zainetan behar duen horietakoa edo saio guzti-guztietara joaten den horietakoa, baina bai, atzetik, beti segi izan du bertsolaritza. 90eko hamarkada hasieran hasi zen Nikolas Aldai. Euskal Herrian zehar zuen grabatzaile sare bati esker dokumentu pila bat jaso zituen, eta jakin izan zuen horri garrantzia ematen. Artxibo handi bat osatu zuen, dokumentazio lan mardula eginez. Aldaik, Xabier Sukiari pasa zion lekukoa. Aldairen bidea oso ondo ezagutuz ekin zion Sukiak, eta denbora dexente egin zuen.
Eneritzi tokatu zitzaion Nikolas Aldairen omenezko saio bat egitea, eta pixka bat gehiago ezagutzeko aukera eman zion horrek. Horrez gain, Euskadi Irratian lanean sartu zen hartan, taldean bazkaltzera joaten zirela, baita bera ere, eta oroitzapen oso goxoa du. Beti zuen hitz bat eskaintzeko, oso argia buruz. Urrian egin zuten programa berezia eta hor utzi zuten, egunen batean Hitza jolas hasiko zen hari hori zintzilik.

### Irratiaren bilakaera

Lehen, etxean irratia piztu eta konpainia egiten zuen, ordutan. Orain, mobila eskuan hartu eta podcasten bidez, orain gauza bat, gero bestea entzuten du jendeak. Esparru digitalak asko eragin du eta etorkizunari begira, garai berrietara moldatu behar da.

### Osinalde Saria

Gauza handia bezala bizi izan dute herrian Osinalde Saria. Aurrena izaten zen, bertsolariei eta afaltzera etortzen zirenei zerbitzatzera joatea. Abentura bat zen Eneritz eta lagunentzat. Bertsolariak kantuan ari zirenean, isil-isilik ibili behar zuten, eta bertsolariak isiltzen zirenean, orduan hasten zen zalaparta, platerak mugitu eta, barre batean ibiltzen ziren, gustura!

## Erreferentziak

* ↑ «Mikrofono aurrean lehen aldiz jartzea bezala izan da». (Noiz kontsultatua: 2022-06-23).
* ↑ (Gaztelaniaz) Elkartea, Xenpelar Dokumentazio Zentroa-Bertsozale. «[Eneritz Gorrotxategi: «Mikrofono aurrean lehen aldiz jartzea bezala izan da» - Prensa - BDB. Base de datos sobre bertsolarismo»] bdb.bertsozale.eus (Noiz kontsultatua: 2022-06-23).
* ↑ Urkizu, Urtzi. ««Hutsune handi bat zen saioa ez egotea»» Berria (Noiz kontsultatua: 2022-06-23).

## Kanpo estekak

* Datuak: Q112672114
# Eneritz Aulestia

Eneritz Aulestia Mutiozabal (Zarautz, Gipuzkoa, 1995eko urriaren 23a) euskal panderojolea da. 7 urtetan zehar trikitilari gazteen txapelketetan parte hartu zuen, Julen Alonso trikitilariarekin batera eta Euskal Herri osoan zehar 20 txapelketa irabaztera heldu ziren. 2018an, Markina Xemeingo II. Helduen Trikitixa Txapelketako garaileak izan ziren. Horrez gain, Kepa Junkera eta Sorginak taldean jo zuen hainbat urtez. Gaur egun, Neomak taldeko partaidea da.

## Erreferentziak

* ↑ Neomak. 2023-07-28 (Noiz kontsultatua: 2023-10-14).

## Kanpo estekak

* Datuak: Q123222672
# Eneritz Borinaga

Eneritz Borinaga Zabala (Plentzia, Bizkaia, 1988ko otsailaren 24a) Euskal Herriko boxeolaria da.

## Biografia

Futbolean jokatzen hasi zen eta San Ignacio eta Athletic B taldeetan erdilari postuan aritu zen. Futbola utzi eta snowboardean hasi zen baina belaunean min hartu zuen eta hau ere utzi behar izan zuen. Orduan boxeoan hasi zen. Minieuli pisuan jokatzen du eta 2017an Espainiako txapelduna izan zen.

## Palmaresa

* Espainiako boxeo txapelketa:
** Minieuli pisuan (1): 2017.

## Erreferentziak

* ↑ «ENERITZ: Eneritz Borinaga Zabala (Centrocampista)» www.aupaathletic.com (Noiz kontsultatua: 2019-03-10).
* ↑ all_powerful_Oz. «Eneritz Borinaga: "Indarrak agortzen zaizkizunean, estrategia da salba zaitzakeen bakarra"» Gaztezulo (Noiz kontsultatua: 2019-03-10).
* ↑ (Gaztelaniaz) «Eneritz Borinaga se proclama campeona de España minimosca. Deia, Noticias de Bizkaia» Deia (Noiz kontsultatua: 2019-03-10).
* ↑ eldesmarque.com (Noiz kontsultatua: 2019-03-10).

## Kanpo estekak

* Datuak: Q62019017
# Eneritz Sein

Eneritz Sein Agirregomezkorta (Pasai Donibane, 1979ko apirilaren 12a - ) euskal korrikalaria da, distantzia ertain eta luzeetan nabarmendu dena. 1.66 cmko garaiera eta 52 kgko pisua (2011) du. Turismoa ikasi zuen gaztetan.

## Palmaresa

* 2012:
** Donostiako Lilatoia.
** Gasteizko Martin Fiz maratoia.
** Euskadi maratoi-txapelduna.
* Datuak: Q12256852
# Eneritz Zabaleta

Eneritz Zabaleta Apaolaza (Baiona, 1984ko uztailaren 4a) Paueko eta Aturrialdeko Unibertsitatean zuzenbideko ikerlaria eta irakaslea da Baionan, baita Lemasen ere bai. Unibertsitate horretan bukatu zituen Zuzenbideko ikasketak 2009an Zuzenbide publikoan doktoretza tesia prestatzen ari da euskararen estatus juridikoari buruz. «Revue de droit linguistique» aldizkari juridikoaren komite editorialeko kidea da.
Bertsozalea da eta Berria egunkarian errugbiko kronikak idazten ditu.

## Legelaria

«Revue de droit linguistique» aldizkari juridikoaren komite editorialeko kidea da. Euskararen erabilera definitzen duten legeei buruz gogoeta egiteko, Udako Euskal Unibertsitatearen ekitaldi hauetan parte hartu du

### Hitzaldiak

* 2017: Frantses iraultzaz geroztik hizkuntza politikaren bilakaera. (UEU)

### Ikastaroak

* 2015: Euskararen lehentasuna eta hizkuntza prebentzioaren ikuspegia Euskal Herriko marko juridikoetan: etorkizuneko erronkak. Lankide hauekin: Iñigo Urrutia Libarona, Itsaso Olaizola Azurmendi (MOOC ikastaroa, UEU)

## Bertsozalea

11 urterekin hasi zen bertsozaletzen. Xilabako (Zuberoa, Lapurdi eta Nafarroa Behereko Bertsularien Xapelketa) finalean aritu zen 2010ean eta 2012an eta Bertsolari Txapelketa Nagusian ere hartu zuen parte 2013an.
Bertsularien Lagunak Elkarteko diruzain eta Lankuko Administrazio Kontseiluko kidea, 2018tik 2019ra Euskal Herriko Bertsozale Elkarteko lehendakaritza taldeko partaide izan zen.

## Erreferentziak

* 1 2 «Eneritz Zabaleta - Udaltop - Liferay» Udaltop (Noiz kontsultatua: 2021-05-05).
* ↑ Zabaleta, Eneritz. «Eneritz Zabaleta» Berria (Noiz kontsultatua: 2021-05-05).
* 1 2 «Eneritz Zabaleta Apaolaza :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2021-05-05).

## Kanpo estekak

* «Eneritz Zabaleta - Biografiak - BDB. Bertsolaritzaren datu-basea
* Datuak: Q106710327
# Feuersnot

Feuersnot Richard Strauss konposatzaile eta musikari alemaniarrak zati bakarrean idatzitako opera da. 1901ean amaitu zuen. Libretoa, Ernst von Wolzogenek idatzia da. Hau, Straussen bigarren opera da. Estreinaldia, Dresdengo Opera Antzokian izan zen, 1901eko azaroaren 21ean. Gustav Mahler izan zen Vienako estreinaldia zuzendu zuena, 1902ko urtarrilean.

## Pertsonaiak

* Schweiker von Gundelfingen, etxezaina beheko tenorea
* Ortolf Sentlinger, alkatea beheko baxua
* Diemut, Ortolfen alaba soprano altua
* Elsbeth, Diemuten laguna mezzosopranoa
* Wigelis, Diemuten laguna behe kontraltoa
* Margret, Diemuten laguna soprano altua
* Kunrad, Alkimista baritono altua
* Jorg Poschel, behe baxua
* Hämerlein, kinkilaria baritonoa
* Kofel, errementaria baxua
* Kunz Gilgenstock, okina eta garagardogilea baxua
* Ortlieb Tulbeck, kupelgilea tenore altua
* Ursula, bere emaztea kontraltoa
* Ruger Asbeck, eltzegilea tenorea
* Walpurg, bere emaztea soprano altua
* Hiritarrak, emakumeak, umeak, morroiak

## Istorioa

* Oharra: Atal honek istorio osoa edo amaiera argitzen du.
Tokia: Ertaroko Munich, uda erdialdeko gau batean
Uda erdialdeko jaialdian zehar, maitaleek elkarri leialtasuna agintzen diote, sutzar bateko txingarren gainetik jauzi eginez. Kunrad, intxixua, hirian agertzen da, eta bere presentziak jendea aztoratzen du. Kunrad, Diemut, alkatearen alabarengatik erakarria sentitzen da, eta guztien aurrean musukatzen du. Diemutek, uko egiten dio bere gelara, gora, saski batean eramango duela esanez, baina orduan, bide erdian zintzilik uzten du. Mendeku bezala, Kunradek, jaialdiko sutzarrak itzaltzen ditu eta jendea kulturagabekoa izateaz salatzen du. Suak berriz bere onera ekartzeko modu bakarra, birjina baten gorputza berotzea da. Konponbide honek, jende guztia aztoratzen du. Diemut konbentzitzen dute Kunraden nahia bete dezan, eta honek halaxe egiten du. Ondoren bere lehen esperientzia sexuala izaten du, bere gelan argi dirdiratsuekin. Honela, suak bere onera etortzen dira.

## Kanpo estekak

* Datuak: Q661754
* Multimedia: Feuersnot / Q661754
# Feucht

Feucht Alemaniako udalerria da. Bavaria estatuan kokatuta dago, [[Nurenberg Land (barrutia)|Nurenberg Land]] barrutian. 2014an 12.737 biztanle zituen 9,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q512293
* Multimedia: Feucht / Q512293
# Feuchtwangen

Feuchtwangen Alemaniako hiri-udalerri bat da, Bavaria estatuan. Azken zentsuaren arabera 12.683 biztanle zituen, 137,21 kilometro koadroko azaleran.

## Kanpo estekak

* Datuak: Q502418
* Multimedia: Feuchtwangen / Q502418
# Feud (telesaila)

Feud estatubatuar telesail antologikoa da, Ryan Murphyk, Jaffe Cohenek eta Michael Zamek FXentzat egina.

## Sinopsia

Oharra: Atal honek istorio osoa edo amaiera argitzen du.

### Bette and Joan (2017)

Lehen denboraldia Joan Crawford eta Bette Davis aktoreen arteko auzietan zentratuko da, What Ever Happened to Baby Jane? filmaren ekoizpenaren ondoren. Film honek Bette Davis aktore onenaren Oscar sarirako izendatu zuen, baina Anne Bancroften mesederako galdu zuen. Gainera, estatuatxoa Crawfordek jaso zuen, eta horrek areagotu egin zuen bien arteko etsaitasuna. Bi urte geroago, 1964an, Davis eta Crawford berriro elkartu ziren Hush… Hush, Sweet Charlotteren filmazioan, nahiz eta azken hau Olivia de Havillandek ordezkatzen duen, ekoizpenaren aurkako boikotaren ondorioz.

### Capote vs. The Swans (2024)

«Sexua, dirua eta abentura amaigabea»; hala dio Feud: Capote vs The Swans telesaileko goiburuak. Baina nortzuk ziren Capoteren Beltxargak? Zenbateko boterea zuten New Yorkeko eliteetan?
Glamour handiko emakumeak izan ziren, 1960ko hamarkadako goi klaseko socialite distiratsuak... Manhattango La Cote Basquen elkartzen ziren, Henri Soule baionarra jabe zuen jatetxe seinalatuan. Hasieran, Capote beltxargen konfiantzazko lagun bihurtu zen bertan, eta, azkenerako, traidore. Izan ere, hamarkada bat geroago, 1975ean haien sekretuak eta bizitza pertsonala haizatu zituen Esquire aldizkari ezagunean. Marilyn Monroe, Jackie Kennedy eta Frank Sinatra ere joaten ziren hara, baina Capoteren eta beltxargen artekoa izan omen zen eskandalurik sonatuena.

## Aktoreak
### Bette and Joan (2017)

* Jessica Lange: Joan Crawford.
* Susan Sarandon: Bette Davis.
* Judy Davis: Hedda Hopper.
* Jackie Hoffman: Mamacita
* Alfred Molina: Robert Aldrich.
* Stanley Tucci: Jack L. Warner
* Alison Wright: Pauline Jameson

### Capote vs. The Swans (2024)

* Naomi Watts: Babe Paley
* Chloë Sevigny: C. Z. Guest
* Tom Hollander: Truman Capote
* Calista Flockhart: Lee Radziwill
* Diane Lane: Slim Keith
* Demi Moore: Ann Woodward
* Molly Ringwald: Joanne Carson
* Treat Williams: Bill Paley
* Joe Mantello: Jack Dunphy
* Chris Chalk: James Baldwin

## Erreferentziak

* ↑ (Ingelesez) Andreeva, Nellie. (2016/05/05). «FX Orders Ryan Murphy Anthology Series ‘Feud’, Jessica Lange & Susan Sarandon To Star In First Installment: Crawford v Davis» Deadline.
* ↑ «Beltxarga beltz, zurien artean» Berria 2024-02-10 CC BY-SA 4.0 lizentziapean.

## Kanpo estekak

* Datuak: Q25207414
# Feuerscheid

Feuerscheid Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 322 biztanle zituen 5,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565103
* Multimedia: Feuerscheid / Q565103
# Feuerthalen

Feuerthalen Suitzako udalerria da. Zürich kantonamenduan dago, Andelfingen barrutia barrutian. 2014an 3,636 biztanle zituen 2,49 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66283
* Multimedia: Feuerthalen / Q66283
Schaffhausen
# Ermitau bat

Ermitau bat Gerrit Dou Holandako Urrezko Aroko margolariak haritz egur gainean eginiko olio-pintura bat da. 1661 inguruan margotu zuen. Koadroa Londresko Wallace Bilduman dago ikusgai.

## Deskribapena

Fraide bat irudikatzen du, oso zaharra, vanitasen sinboloez inguratuta (garezurra, kandela, harea-erlojua), giza bizitzaren laburtasunaren oroigarri gisa balio dutenak. Bere aurrean Biblia zabalik uzten duen bitartean, kusleari begiratzen dio.

## Erreferentziak

* ↑ https://wallacelive.wallacecollection.org/eMP/eMuseumPlus?service=ExternalInterface&module=collection&objectId=65104&viewType=detailView
* ↑ https://artuk.org/discover/artworks/a-hermit-209167

## Kanpo estekak

* Datuak: Q29940222
# Ermo

Ermo Brasilgo udalerri bat da, Santa Catarina estatuan kokatua. 2.269 biztanle ditu 63,439 km²ko eremuan.

## Ikus, gainera

* Santa Catarina

## Kanpo estekak

* Datuak: Q1815677
* Multimedia: Ermo / Q1815677
# Ermitia

Ermitia historiaurreko aztarnategia da, Deban (Gipuzkoako mendebaldea) dagoena.
Leizea 1924an aurkitu zuen Jose Migel Barandiaranek. Eneolito, Neolito eta Paleolito aroetako mailak zituen. Bilbo-Behobia autobiderako lanek eraginda hondatu zen Ermitiako leizea 1972an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12257053
# Ermoceras

Ermoceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5392535
# Ermont kantonamendua

Ermont kantonamendua Frantziako kantonamendu bat da. Oise Harana departamenduan dago, Île-de-France eskualdean. Guztira 2 udalerri ditu eta Ermont da bere hiriburua.

## Kanpo estekak

* Datuak: Q593152
# Ermoupoli

Ermoupoli (grezieraz: Ερμούπολη) Greziako hiria eta udalerria da, Syros unitate erregionaleko hiriburua dena.

## Klima

Datu klimatikoak (Ermoupoli) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 13 | 13 | 16 | 19 | 24 | 29 | 31 | 30 | 27 | 23 | 18 | 14 | 21.4 |
| Batez besteko tenperatura minimoa (°C) | 8 | 8 | 9 | 12 | 16 | 20 | 22 | 23 | 20 | 17 | 13 | 10 | 14.8 |
| Iturria: World Weather Online ||||||||||||||

## Erreferentziak

* ↑ Berria. Estilo Liburua. .
* ↑ World Weather Online. (2016). Ermoupolis Monthly Climate Average, Greece. .

## Kanpo estekak

* Datuak: Q210087
* Multimedia: Ermoupoli / Q210087
# Ermsworth

Ermsworth, Ingalaterrako hegoaldeko kostaldean dagoen udalerri bat da, Hampshire konderrian.
2021ean 10.219 biztanle zituen.
* Datuak: Q1219676
* Multimedia: Emsworth / Q1219676
# Ermitaua (margolana)

Ermitaua (ingelesez: The Hermit), baita Il Solitario ere, John Singer Sargent artista estatubatuarraren XX. mende hasierako margolana da, 1908an egina. Pintura New Yorkeko Museo Metropolitanoaren bilduman dago.

## Historia

John Singer Sargent margolari estatubatuar ospetsuak Italiako Alpeetan, Aosta Haranean oporretan margotu zuen.

## Deskribapena

Eguzkiaren argia islatzeko pintzelkada lodiak erabiltzen ditu, hostotzak, ermitauak eta bi oreinek bahetutako basoan eroriz.
Basamortuan San Jeronimoren irudikapen tradizionalekin antzekotasuna izan arren, Sargentek Metropolitanoko zuzendariari zera idatzi zion: "Nahiko nuke beste hitz sinple bat egotea, ermitaua ez dena, berarekin oso kristau loturarik ekarriko ez lukeena, eta lasaitasuna eta panteismoa iradokiko lituzkeena".
Margolanaren neurriak 95.9 x 96.5 zentimetro dira. Singerrek olio mihise gaineko teknika erabili zuen.

## Erreferentziak

* ↑ https://www.metmuseum.org/art/collection/search/12110

## Kanpo estekak

* Datuak: Q20170410
# Esox aquitanicus

Esox aquitanicus lutxoen espeziea da. Arrainen barruko Esocidae familian sailkatzen da.
2014an deskribatua, Charente, Dordoina, Eyre eta Aturriko arroetan bizi da.

## Banaketa

Espezie hau Frantzian aurki daiteke.

## Erreferentziak

* ↑ Denysa, G. P. J., Dettaib, A., Persatc, H., Hautecœura, M. & Keitha, P.. (2014). «Morphological and Molecular Evidence of Three Species of Pikes Esox spp. (Actinopterygii, Esocidae) in France, including the Description of A New Species.» Comptes Rendus Biologies 337 (9): 521–534. doi:10.1016/j.crvi.2014.07.002..

## Ikus, gainera

* Esox
* Esocidae
* Datuak: Q18020044
# Espace Dalí

Espace Dalí, euskaraz: «Dalí Eremua», Frantziako Paris hiriburuan dagoen museo bat da, Montmartre auzoko Tertre plazan. Salvador Dalí kataluniar artistaren artelan nabarmenak erakusgai ditu, bereziki eskulturak eta grabatuak.

## Kanpo estekak

* Webgune ofiziala (Frantsesez) (Ingelesez)
* Datuak: Q973216
* Multimedia: Espace Dalí / Q973216
# Esozi Leturiondo

Esozi Leturiondo Aranzamendi (Soraluze, 1951) VIII. legegintzaldiko PSE-EEko eusko legebiltzarkidea da.

## Biografia

Soraluzen jaioa, Gipuzkoan, 1951ko uztailean. Filologia Hispanikoan lizentziatua, irakasle aritu zen hainbat ikastolatan eta gaztelania Mendebaldeko Institutuan eman zuen. Erregimen frankistaren azken garaian sortu zitzaion Espainiako eta Euskal Herriko politikarekiko interesa. Euskadiko Ezkerra alderdiko militantea 2005eko ekainean aurkeztu zen, independente gisa, PSE-EEren (PSOE) hauteskunde-zerrendetan, Eusko Legebiltzarrerako. Kargu publiko hori zortzigarren legealdian bete zuen.
Mario Onaindiarekin ezkonduta, gaur egun bere izena daraman fundazioa zuzentzen du.

## Erreferentziak

* ↑ https://aunamendi.eusko-ikaskuntza.eus/eu/leturiondo-aranzamendi-esozi/ar-143830/
* ↑ https://www.diariovasco.com/politica/deberiamos-aferrarnos-optimismo-mario-apelar-union-izquierda-20230831064419-nt.html

## Ikus, gainera

* Eusko Legebiltzarra
* Mario Onaindia

## Kanpo estekak

* Mario Onaindia Fundazioa
* Datuak: Q12257238
# Espadaita

Espadaita mineral bat da.

## Ezaugarriak

Espadaita elementu kimiko mineralaren formula kimikoa hau da: ${\ce {Na4Ca3Mg2[AsO3(OH)]2[AsO2(OH)2]10*7H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Espadaite: Mineral information, data and localities.» www.mindat.org (Noiz kontsultatua: 12-05-2019).